༄༅།།ཐོག་མར་བོད་བརྒྱུད་ནང་བསྟན་གྱི་བསླབ་གཞི་དང་ཐད་འབྲེལ་གྱི་བོད་བརྒྱུད་ནང་བསྟན་ནང་བཞུགས་པའི་རྒྱ་བོད་མཁས་པའི་གསུང་འབུམ་སྐོར་རགས་བསྡུས་ཤིག་ངོ་སྤྲོད་བྱས་ན།རྣམ་འདྲེན་བཞི་པའི་བཀའ་སྡེ་སྣོད་གསུམ་དང་རྒྱུད་སྡེ་བཞིའི་ནང་ཚན་ནས་བོད་དུ་འགྱུར་རོ་ཅོག་ཕྱོགས་གཅིག་ཏུ་བསྒྲིགས་པར་འདི་ལ་གླེགས་བམ་བརྒྱ་དང་གསུམ་ལྷག་ཡོད།བཀའ་འགྱུར་དང༌།དེ་དག་གི་དགོངས་པ་འགྲེལ་པའི་བསྟན་བཅོས་བོད་དུ་འགྱུར་རོ་ཅོག་ཕྱོགས་གཅིག་ཏུ་བསྒྲིགས་པར་འདི་ལ་གླེགས་བམ་ཉིས་བརྒྱ་བཅུ་གསུམ་ཡོད།བསྟན་འགྱུར་དུ་གྲགས།དེ་དག་ལས་སྐྱེས་རབས་དང༌།སྦྲངས་ཡིགསྒྲ་མདོ།གསོ་རིག་སོགས་པོད་འགའ་ཞིག་ཕུད་ལྷག་ཡོད་ཀྱི་པོད་གྲངས་ཆ་ཚང་ཐད་ཀར་རམ་ཐད་ཀར་མ་ཡིན་པའི་མདོ་རྒྱུད་ཀྱི་དགོངས་འགྲེལ་ཤ་སྟག་ཡིན།